钦定古今图书集成/方舆汇编/职方典/第1113卷 > 《楚江秋晚二首》沈周
## 钦定古今图书集成/方舆汇编/职方典/第1113卷 > 《楚江秋晚二首》沈周

天连湘汉水悠悠，水色微茫接素秋。残月己沈《三国
恨》，乱云初散九疑愁。南方流落身将老，西候萧条客
倦游。欲采𬞟花恨无伴，美人迢递隔沧洲。

又　　　　　　　　　　　　　《前人》：

葭菼苍苍白露晞，萧条江色带微晖。平沙雁逐寒潮
起，野树鸦随乱叶飞。渐见九溪如练净，尚怜三户似
星稀。不堪昨夜南游客，愁向西风忆授衣。